*Վիքիպեդիայում կան հոդվածներ Մուրադյան ազգանունով այլ մարդկանց մասին։*

**Արմեն Աբգարի Մուրադյան** (հուլիսի 10, 1972(1972-07-10), Երևան, Հայկական ԽՍՀ, ԽՍՀՄ), հայ բժիշկ։ ՀՀ առողջապահության նախարար (ապրիլի 23, 2014 - սեպտեմբերի 27, 2016)։

2016 թ. նոյեմբերի 4-ից մինչև դեկտեմբերի 29-ը զբաղեցրել է ԵՊԲՀ ռեկտորի պաշտոնակատարի պաշտոնը, իսկ 2016 թ. դեկտեմբերի 29-ից համալսարանի ռեկտորն է։

Կենսագրություն
--------------

1989-1995 թվականներին սովորել է Երևանի պետական բժշկական ինստիտուտի բուժական ֆակուլտետում, 1995 - 1998 թվականներին Երևանի Մխիթար Հերացու անվան պետական բժշկական համալսարանի վիրաբուժության N2 ամբիոնում ուրոլոգիա մասնագիտությամբ։ 1998-2000 թվականներին եղել է Երևանի Մխիթար Հերացու անվան պետական բժշկական համալսարանի ուռուցքաբանության և ճառագայթային թերապիայի ամբիոնի ասպիրանտ, 2003 թվականին մասնակցել է Առողջապահության կառավարման դպրոցի և Հայաստանի ամերիկյան համալսարանի «Առողջապահության կառավարման (մենջմենթ) և կազմակերպում» ծրագրի «Առողջապահության տնտեսագիտության, ֆինանսական կառավարման և մարքեթինգի հիմունքներ» դասընթացներին, 2004 թվականին՝ Շվեդիայի Ստոկհոլմ քաղաքում InDevelop Uppsala AB Առողջապահության համակարգի զարգացման բարձրագույն միջազգային ուսուցողական ծրագրին։

1987-1993 թվականներին եղել է սանիտար, ֆելդշեր ՀԽՍՀ Վիրաբուժության համամիութենական գիտական կենտրոնի վերակենդանացման բաժանմունքում և վիրահատարանում։ 2000 թվականին պաշտպանել է թեկնածուական թեզ «Շագանակագեղձի նախաքաղցկեղային վիճակի և քաղցկեղի կլինիկական ընթացքի կանխորոշման մոդելի հարցեր» թեմայով։ 2001 - 2002 թվականներին եղել է «Արմենիա» հանրապետական բժշկական կենտրոնի ուրոլոգիական բաժանմունքի հերթապահող բժիշկ, 2002-2003 թվականներին` «Արմենիա» հանրապետական բժշկական կենտրոնի ուրոլոգիական բաժանմունքի բժիշկ-ուրոլոգ, 2003 - 2011 թվականներին Երևանի Մխիթար Հերացու անվան պետական բժշկական համալսարանում հիմնադրել է ուրոլոգիայի ամբիոն և ստանձնել ամբիոնի վարիչի պարտականությունները, 2003 -2008 թվականներին` «Արմենիա» հանրապետական բժշկական կենտրոնի ուրոլոգիական կլինիկայի ղեկավար։ 2005 թվականին պաշտպանել է դոկտորական թեզ «Շագանակագեղձի տարածված քաղցկեղի համալիր բուժման բարելավման կլինիկա-կենսաբանական հիմունքներ» թեմայով։ 2004 - 2006 թվականներին եղել է ՀՀ առողջապահության նախարարի խորհրդական, 2005 - 2011 թվականներին` Երևանի Մ. Հերացու անվան պետական բժշկական համալսարանի պրոֆեսոր, 2006 թվականից` ՀՀ ԱՆ գլխավոր ուրոլոգ, 2008-2012 թվականներին` ՀՀ ԱՆ Վ. Ա. Ֆանարջյանի անվան Ուռուցքաբանության ազգային կենտրոնի տնօրենի առաջին (բուժական գծով) տեղակալ, 2009 -2013 թվականներին` Հայկական ուրոլոգիական ասոցիացիայի նախագահ, 2012 -2014 թվականներին`«Իզմիրլյան» բժշկական կենտրոնի գործադիր տնօրեն։ ՀՀ Նախագահի հրամանագրով 2014 թվականի ապրիլի 23-ին նշանակվել է ՀՀ առողջապահության նախարար։

Երկու մենագրության և ավելի քան 70 գիտական աշխատանքի հեղինակ է։

Պարգևներ
--------

* ԵՊԲՀ «Ոսկե մեդալ»
* ՀՀ վարչապետի շնորհակալագիր

Ծանոթագրություններ
------------------

1. ↑  Ա. ՄՈՒՐԱԴՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐ ՆՇԱՆԱԿԵԼՈՒ ՄԱՍԻՆ
2. ↑  Արմեն Մուրադյանի կենսագրությունը ՀՀ կառավարության կայքում

|  |  |  |
| --- | --- | --- |
| **Նախորդող**Դերենիկ Դումանյան | **ՀՀ Առողջապահության նախարարԱրմեն Մուրադյան**23 ապրիլի 2014 թ.- 27 սեպտեմբերի 2016 թ. | **Հաջորդող**Լևոն Ալթունյան |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Հայաստանի առողջապահության նախարարները |
| --- |
|  |
| Հայաստանի առաջին հանրապետություն |  |
|  |
| Անդրկովկասյան ԽՍՖՀ  կամ Հայկական ԽՍՀ |   *Հայկական Խորհրդային Սոցիալիստական Հանրապետության առողջապահության ժողովրդական կոմիսարներ*. Սարգիս Սահակի Համբարձումյան (1920–1922) • Սիմեոն Լազարև (1922–1925) • Գարեգին Գարդաշյան (1925–1927) • Գևորգ Հարությունի Ղևոնդյան (1927–1937) • Բաբկեն Աշոտի Աստվածատրյան (1937–1940) • Ստեփան Ճշմարիտյան (1940–1945)
*Հայկական Խորհրդային Սոցիալիստական Հանրապետության առողջապահության մինիստրներ* Գևորգ Հարությունի Ղևոնդյան (1945–1949) • Արմենակ Խրիմլյան (1949–1960) • Զախարի Միքայելի Նարիմանով (1960–1975) • Էմիլ Սամսոնի Գաբրիելյան (1975–1989) • Արտաշես Ազնաուրյան (1989–1990) |
|  |
| Հայաստան |  Միհրան Նազարեթյան (1990–1991) • Արա Սայենի Բաբլոյան (1991–1997) • Գագիկ Գրիգորի Ստամբոլցյան (1997–1998) • Հայկ Նիկողոսյան (1998–2000) • Արարատ Անուշավանի Մկրտչյան (2000–2003) • Նորայր Ռաֆայելի Դավիդյան (2003–2007) • Հարություն Մաքսիմի Քուշկյան (2007–2012) • Դերենիկ Հրանտի Դումանյան (2012–2014) • Արմեն Աբգարի Մուրադյան (2014–2016)• Լևոն Ալթունյան (2016–2018)  • Արսեն Թորոսյան (2018–2021)  • Անահիտ Ավանեսյան (2021-) |

 |